महज 39 साल की उम्र में ली अंतिम सांस, पदयात्रा के दौरान आया था हार्ट अटैक
outh Actor Jr NTR Cousin Brother And TDP Leader Nandamuri Taraka Ratna passed away Due heart attack - साउथ के एक्टर और जूनियर एनटीआर के कजिन ब्रदर नंदमुरी तारक रत्न का निधन हो गया है। वो सिर्फ 39 साल के थे। कुछ दिन पहले  एक पदयात्रा के दौरान उन्हें हार्ट अटैक आया था।
साउथ के एक्टर-पॉलिटिशियन और जूनियर एनटीआर के चचेरे भाई नंदमुरी तारक रत्न का निधन हो गया है। वो सिर्फ 39 साल के थे। कुछ दिन पहले एक पदयात्रा के दौरान उन्हें हार्ट अटैक आया था। वो तभी से कोमा में थे। उनके यूं चले जाने से तेलुगु इंडस्ट्री में शोक की लहर दौड़ आई है। आन्ध्र प्रदेश के सीएम जगन मोहन रेड्डी से लेकर चिरंजीवी, अल्लू अर्जुन सहित कई हस्तियों ने नंदमुरी तारक के निधन पर दुख जताया है।
पदयात्रा के दौरान हुए थे बेहोश
नंदमुरी तारक रत्न ने पिछले महीने आंध्र प्रदेश के चित्तूर जिले में एक पदयात्रा में हिस्सा लिया था। ये पदयात्रा टीडीपी महासचिव और पूर्व मुख्यमंत्री चंद्रबाबू नायडू के बेटे नारा लोकेश ने आयोजित की थी। इस दौरान तारक बेहोश होकर जमीन पर गिर पड़े थे।
उन्हें तत्काल लोकल के एक हॉस्पिटल में भर्ती कराया गया था। जांच में पता चला कि उन्हें हार्ट अटैक आया है। इसके बाद फैमिली मेंबर्स ने उन्हें बैंगलोर के नारायण हृदयालय अस्पताल में एडमिट कराया। कल यानी 18 फरवरी को उन्होंने हमेशा के लिए दुनिया छोड़ दी।
आन्ध्र के सीएम, चिरंजीवी सहित कई हस्तियों ने जताया दुख
तारक रत्न की मौत के बाद सीएम जगन मोहन रेड्डी के ऑफिस ने लिखा, 'सीएम वाईएस जगन मोहन रेड्डी ने एक्टर और एनटीआर के पोते नंदमुरी तारक रत्न के निधन पर दुख व्यक्त किया है। साथ ही उन्होंने शोकाकुल परिवार को अपनी संवेदना भेजी है।'
वहीं साउथ के मेगास्टार चिरंजीवी ने लिखा, 'नंदमुरी तारक रत्न के बारे में सुनकर बुरा लगा। एक टैलेंटेड इंसान बहुत जल्दी चला गया। फैमिली मेंबर्स को मेरी तरफ से गहरी संवेदना।'
अल्लू अर्जुन और महेश बाबू ने भी जताया दुख
अल्लू अर्जुन और महेश बाबू ने भी नंदमुरी तारक के निधन पर गहरी संवेदना जाहिर की है।
एक बड़े फिल्मी और राजनीतिक परिवार से आते थे नंदमुरी
तारक रत्न एक बहुत बड़े परिवार से आते थे। वो साउथ के सुपरस्टार और आंध्र प्रदेश के पूर्व मुख्यमंत्री रह चुके एन टी रामाराव के पोते और मुरी मोहन कृष्ण के बेटे थे। वो जूनियर एनटीआर के कजिन ब्रदर भी थे। उनकी फैमिली फिल्मी स्टार्स और राजनेताओं से भरी हुई है। नंदमुरी अपने पीछे पत्नी जिसका नाम आलेख्य है, और एक बेटे को छोड़ गए हैं।
अभी बाकी थी दो फिल्मों की शूटिंग
तारक ने अपने करियर में लगभग 23 फिल्मों में काम किया था। उन्होंने 2003 में फिल्म उकाटो नंबर से डेब्यू किया था। वो कई फिल्मों में विलेन की भूमिका में भी नजर आए थे। उन्होंने अभी पिछले साल ही ओटीटी पर भी डेब्यू किया था। उनकी 2 फिल्मों की शूटिंग अभी बाकी थी लेकिन इससे पहले ही वो दुनिया छोड़ गए।
